**บันทึกรายงานการประชุมสภาองค์การบริหารส่วนตำบลทุ่งใหญ่**

*เอกสารแนบท้าย 3*

**สมัยสามัญ สมัยที่ 3 ประจำปี พ.ศ. 2561ครั้งที่ 1**

**วันอังคาร ที่ 14 เดือนสิงหาคม พ.ศ. 2561 เวลา 13.30 น.**

**ณ ห้องประชุมสภาองค์การบริหารส่วนตำบลทุ่งใหญ่**

**-------------------------------------**

**ผู้มาประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** |
| 1. | นายดุสิต | เยาวนาจารย์ | ประธานสภา อบต.ทุ่งใหญ่ | *ดุสิต เยาวนาจารย์* |
| 2. | นายสุวิชัย | แก้วงาม | รองประธานสภา อบต.ทุ่งใหญ่ | *สุวิชัย แก้วงาม* |
| 3. | นายพรสวัสดิ์ | จำนงจิต | สมาชิกสภา อบต. หมู่ที่ 1 | *พรสวัสดิ์ จำนงจิต* |
| 4. | นายถาวร | จำนงจิต | สมาชิกสภา อบต. หมู่ที่ 1 | *ถาวร จำนงจิต* |
| 5. | นายเจษฎาพร | สวนกูล | สมาชิกสภา อบต. หมู่ที่ 2 | *เจษฏาพร สวนกูล* |
| 6. | นางปภพสร | กลิ่นทิพย์ | สมาชิกสภา อบต. หมู่ที่ 2 | *ปภพสร กลิ่นทิพย์* |
| 7. | นายโชคดี | หมูดจันทร์ | สมาชิกสภา อบต. หมู่ที่ 3 | *โชคดี หมูดจันทร์* |
| 8. | นายธิรพงค์ | ชัยนุรักษ์ | สมาชิกสภา อบต. หมู่ที่ 4 | *ธิรพงค์ ชัยนุรักษ์* |
| 9. | นายอธิพัฒน์ | วงศ์กูล | สมาชิกสภา อบต. หมู่ที่ 5 | *อธิพัฒน์ วงศ์กูล* |
| 10. | นายมโนช | ศรีสุขใส | สมาชิกสภา อบต. หมู่ที่ 6 | *มโนช ศรีสุขใส* |
| 11. | นายขวัญรักษ์ | สวัสดิวงค์ | สมาชิกสภา อบต. หมู่ที่ 7 | *ขวัญรักษ์ สวัสดิวงค์* |
| 12. | นายชัยทัศน์ | ชัยอินชะ | สมาชิกสภา อบต. หมู่ที่ 8 | *ชัยทัศน์ ชัยอินชะ* |
| 13. | นางพยอม | คหะวงค์ | สมาชิกสภา อบต. หมู่ที่ 9 | *พยอม คหะวงค์* |
| 14. | นายราเชนทร์ | หิรัญรัตน์ | สมาชิกสภา อบต. หมู่ที่ 9 | *ราเชนทร์ หิรัญรัตน์* |
| 15 | นายสุจินต์ | สวัสดิ์วงศ์ | สมาชิกสภา อบต. หมู่ที่ 10 | *สุจินต์ สวัสดิวงศ์* |

**ผู้เข้าร่วมประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** |
| 1. | นายชัยณรงค์ | รักษามั่น | นายก อบต. | *ชัยณรงค์ รักษามั่น* |
| 2. | นายเห็น | หงษ์ทอง | รองนายก อบต. | *เห็น หงษ์ทอง* |
| 3. | ส.ต.อ.สมพ้อง | เชาว์ภาษี | เลขานุการสภา  | *สมพ้อง เชาว์ภาษี* |
| 4. | นางสาวชไมพร | ชนูดหอม | ผอ.กองคลัง | *ชไมพร ชนูดหอม* |
| 5. | นางสาวกมลพร | มหาชัย | หัวหน้าสำนักปลัด | *กมลพร มหาชัย* |
| 6. | นายบุญพิชัย | หวังสุทธิ์ | ผอ.กองช่าง | *บุญพิชัย หวังสุทธิ์* |

**ผู้ไม่มาประชุม**

|  |  |  |
| --- | --- | --- |
| **ที่** | **ชื่อ-สกุล** | **ตำแหน่ง** |
| 1. | นายโกศล | ศรีสุขใส | สมาชิกสภา อบต. หมู่ที่ 5 |

/เริ่มประชุม...

|  |
| --- |
| **เริ่มประชุม เวลา 13.30 น.**  |
|  | -เมื่อถึงเวลาประชุม ปลัดองค์การบริหารส่วนตำบลซึ่งทำหน้าที่เลขานุการสภาได้เรียกสมาชิกสภาฯและผู้เข้าร่วมประชุมเข้าห้องประชุม เมื่อครบองค์ประชุมแล้ว จึงเชิญประธานสภาฯทำหน้าที่เป็นประธานการประชุม-ประธานการประชุมจุดธูปเทียนบูชาพระรัตนตรัยและดำเนินการประชุมตามระเบียบวาระการประชุมต่อไป |
| **ระเบียบวาระที่ 1 เรื่องที่แจ้งให้ที่ประชุมทราบ** |
|  | -วันนี้ทาง อบต.ทุ่งใหญ่ มีพนักงานส่วนตำบลได้โอนย้ายแทนคนเก่า คือ ผู้อำนวยการกองช่าง ขอเชิญท่านแนะนำตัวต่อสมาชิกสภาฯด้วย |
|  | -เรียนท่านประธานสภาและสมาชิกสภาฯ กระผมนายบุญพิชัย หวังสุทธิ์ ดำรงตำแหน่งผู้อำนวยการกองช่าง |
| **ระเบียบวาระที่ 2เรื่อง รับรองรายงานการประชุมครั้งที่แล้ว**(**15พฤษภาคม 2561**) |
| ประธานสภาฯ | -สมาชิกสภาฯทุกท่าน สำหรับรายงานการประชุมครั้งที่ผ่านมา เมื่อวันที่ 15 พฤษภาคม 2561 ทางเลขานุการสภาได้แจกจ่ายให้ทุกท่านทราบล่วงหน้าแล้ว มีท่านใดจะซักถามเพิ่มเติมอะไรหรือไม่ หากไม่มีจะขอมติที่ประชุม ว่าจะให้การรับรองหรือไม่ครับ |
| **มติที่ประชุมมีมติรับรองรายงานการประชุมครั้งที่แล้ว (15 พฤษภาคม 2561) ด้วยด้วยคะแนนเสียง** **เป็นเอกฉันท์** |
| **ระเบียบวาระที่ 3เรื่อง เพื่อพิจารณา** |
| **3.1** | **การพิจารณาเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.2561** |
| ประธานสภาฯ | -ขอเชิญผู้บริหารท้องถิ่นผู้ยื่นญัตติชี้แจงรายละเอียดครับ |
| รองนายก อบต. | -เรียนประธานสภาฯและสมาชิกสภาทุกท่าน กระผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ชี้แจงรายละเอียดตามวาระการประชุมนี้ การขออนุมัติเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.2561 สืบเนื่องจากในข้อบัญญัติงบประมาณรายจ่ายประจำปีงบประมาณ พ.ศ. 2561 นั้น ในแผนงานรักษาความสงบภายใน งานป้องกันและระงับอัคคีภัย ในงบลงทุนได้ตั้งงบจัดซื้อครุภัณฑ์เป็นค่าจัดซื้อเลื่อยยนต์ขนาดเล็ก 2 จังหวะ กำลัง 1.8 แรงม้า ความยาวบาร์ 12 นิ้ว จำนวน 2 ตัว ตั้งงบไว้ 15,000 บาท แต่เนื่องจากว่า ครุภัณฑ์ดังกล่าวได้เข้าข่ายต้องขออนุญาตตามกระทรวงทรัพยากรธรรมชาติและสิ่งแวดล้อม กำหนดลักษณะเลื่อยโซ่ยนต์และส่วนประกอบเลื่อยโซ่ยนต์ พ.ศ. 2555 ข้อ 2 ตามเอกสารแนบท้าย 3 ที่ได้แจกจ่ายให้สมาชิกทราบล่วงหน้าแล้ว เพื่อไม่ต้องปฏิบัติไปตามกฏกระทรวง จึงขออนุมัติต่อสภาเป็นเลื่อยยนต์ขนาดเล็กแบบ 2 จังหวะ กำลัง 1 แรงม้า มีความยาวบาร์ 12 นิ้ว จำนวน 2 ตัว ตั้งงบไว้ 15,000 บาทเท่าเดิม ซึ่งเป็นราคาตามท้องตลาด ครับ |
| ประธานสภาฯ | -มีสมาชิกสภาฯท่านใดจะซักถามอะไรบ้าง ขอเชิญ |
| สมาชิกสภาฯ | -เรียนประธานสภา กระผมนายพรสวัสดิ์ จำนงจิต ส.อบต.หมู่ที่ 1 ขอสอบถามในเรื่องนี้ว่า ทำไมในการขอเปลี่ยนแปลงปริมาณงานของครุภัณฑ์ลดลงซึ่งงบประมาณก็ต้องลดลงตามแต่ทำไมอันนี้ไม่ลดลงตามครับ |
| สมาชิกสภาฯ | -เรียนประธานสภา กระผมนายเจษฎาพร สวนกูล ส.อบต.หมู่ที่ 2 ผมเห็นด้วยกับความคิดของคุณพรสวัสดิ์ จำนงจิต และขอเพิ่มเติมว่า ทำไมต้องซื้อตั้ง 2 ตัว ตัวเดียวไม่พอกับปริมาณงานหรือครับ |

/สมาชิกสภาฯ…

|  |  |
| --- | --- |
| สมาชิกสภาฯ | -เรียนประธานสภา กระผมนายธิรพงค์ ชัยนุรักษ์ ส.อบต.หมู่ที่ 4 ก็สงสัยในการเปลี่ยนแปลงครั้งนี้ คือเมื่อปริมาณงานลดลง งบประมาณก็ต้องลดลงตาม แต่ทำไมคราวนี้ถึงไม่ลด ซึ่งน่าสงสัยครับ |
| รองนายก อบต. | -เรียนประธานสภาฯและสมาชิกสภาทุกท่าน กระผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ขอชี้แจงในเรื่องดังกล่าว สำหรับราคานั้นเจ้าหน้าที่ได้ตั้งตามราคาท้องตลาดไม่ใช่ราคาตามมาตรฐานครุภัณฑ์ การซื้อขายก็สามารถต่อรองราคาได้อีก |
| ประธานสภาฯ | -ขอเชิญผู้บริหารกล่าวสรุป ขอเชิญ |
| รองนายก อบต. | -เรียนประธานสภาฯและสมาชิกสภาทุกท่าน กระผมนายเห็น หงษ์ทอง รองนายกองค์การบริหารส่วนตำบลทุ่งใหญ่ เพื่อหลีกเลี่ยงในการขอให้ปฏิบัติตามกฎกระทรวงและคล่องตัวในการปฏิบัติงาน ทางเจ้าหน้าที่ผู้ปฏิบัติจึงขอให้ทางสภาฯพิจารณา เห็นชอบให้เปลี่ยนแปลงแก้ไขต่อไป |
| ประธานสภาฯ | -มีสมาชิกสภาฯท่านใดจะซักถามอะไรเพิ่มเติมหรือไม่ หากไม่มี ผมจะขอมติที่ประชุมว่าเห็นชอบหรือไม่ ขอมติครับ |
| **มติที่ประชุม** | **-เห็นชอบให้เปลี่ยนแปลงคำชี้แจงงบประมาณรายจ่ายประจำปี พ.ศ. 2561 ด้วยคะแนนเสียง 13 เสียง งดออกเสียง 2 เสียง** |
| **3.2** | **การพิจารณาให้ความเห็นชอบในการโอนเงินงบประมาณมาตั้งจ่ายรายการใหม่ ของ สำนักงานปลัดฯ จำนวน 3 รายการ** |
| ประธานสภาฯ | -ขอเชิญผู้บริหารท้องถิ่นผู้ยื่นญัตติชี้แจงรายละเอียดต่อสภาฯ ครับ |
| รองนายก อบต. | -เรียนประธานสภาฯและสมาชิกสภาทุกท่าน กระผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ได้รับมอบหมายจากนายกองค์การบริหารส่วนตำบล ชี้แจงรายละเอียดในวาระนี้ ก่อนชี้แจงขออนุญาตประธานสภาและที่ประชุมว่า ในระเบียบวาระที่ 3.2.1 -3.2.3 ขออนุญาตอธิบายรวดเดียว ตามเอกสารที่แนบท้ายมาด้วยแล้ว ส่วนการลงมติก็สามารถแยกลงมติตามระเบียบวาระการประชุม |
| ประธานสภาฯ | -ผมว่าก็ดีให้ฝ่ายบริหารอธิบายให้ครบ ในส่วนการลงมติให้เป็นไปตามระเบียบวาระการประชุม ขอเชิญฝ่ายบริหารต่อ |
| รองนายก อบต. | -เรียนประธานสภาฯและสมาชิกสภาทุกท่าน กระผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ขออธิบายต่อครับ จากการที่ทางองค์การบริหารส่วนตำบล ทุ่งใหญ่ได้ประกาศใช้ข้อบัญญัติงบประมาณ พ.ศ. 2561 ได้ประกาศใช้และแผนพัฒนาท้องถิ่นสี่ปี และที่เพิ่มเติมนั้น ปรากฏว่าไม่ได้ตั้งจ่ายงบประมาณรายจ่ายในการจัดซื้อครุภัณฑ์ต่างๆ สำนักปลัดฯ มีความจำเป็นต้องจัดหาครุภัณฑ์ตามแผนพัฒนาท้องถิ่นสี่ปี โดยมีรายละเอียดคือ  |
|  | 1. โต๊ะพับอเนกประสงค์ จำนวน 10 ตัว โดยเป็นแบบที่องค์การบริหารส่วนตำบลทุ่งใหญ่กำหนด ตั้งจ่ายไว้ จำนวน 15,000 บาท เพื่อไว้ใช้ในงานราชการทั่วไปหรือกิจกรรมต่างๆ |
|  | 2. เครื่องเสียงเคลื่อนที่ ลำโพงขนาดไม่น้อยกว่า 12 นิ้ว 350 วัตต์ จำนวน 1 ชุด โดยเป็นแบบที่องค์การบริหารส่วนตำบลทุ่งใหญ่กำหนด ตั้งจ่ายไว้ จำนวน 15,000 บาท เพื่อไว้ใช้ในงานราชการทั่วไปหรือกิจกรรมต่างๆ |
|  | 3. เครื่องคอมพิวเตอร์ จำนวน 1 เครื่อง รายละเอียดตามมาตรฐานครุภัณฑ์ เพื่อไว้ใช้ในสำนักงานปลัด ในส่วนของงบประมาณ จะมีการโอนลดงบประมาณในส่วนของที่เหลือจ่ายหรือไม่มีความจำเป็นต้องจ่ายอีก |

/ประธานสภาฯ…

|  |  |
| --- | --- |
| ประธานสภาฯ | -สมาชิกสภาฯท่านใดจะสอบถาม อภิปรายหรือไม่ ขอเชิญ |
| สมาชิกสภาฯ | -เรียนประธานสภา กระผมนายธิรพงค์ ชัยนุรักษ์ ส.อบต.หมู่ที่ 4 สงสัยในการตั้งงบประมาณมาจ่ายใหม่ ว่าทำไมไม่มีการตั้งจากงบประมาณปกติและก็ทำไมเพิ่งมาตั้งจ่ายเป็นรายการใหม่ และมาตั้งจ่ายปลายปีงบประมาณ |
| รองนายก อบต. | -เรียนประธานสภาฯและสมาชิกสภาทุกท่าน กระผมนายเห็น หงษ์ทอง รองนายกองค์การบริหารส่วนตำบลทุ่งใหญ่ อย่างที่อธิบายแล้วว่าทั้งสามอย่างเป็นความต้องการจัดหาครุภัณฑ์ตามแผนพัฒนาท้องถิ่น และมีเงินงบประมาณที่คาดว่าเหลือจ่ายจึงไม่ให้ตกเป็นเงินสะสม ก็จึงมีการขอมติสภาต่อไป |
| ประธานสภาฯ | -เมื่อไม่มีสมาชิกท่านใด จะซักถามแล้ว จะขอมติที่ประชุมการพิจารณาให้ความเห็นชอบในการโอนงบประมาณมาตั้งจ่ายเป็นรายการใหม่ของสำนักงานปลัด จำนวน 3 รายการ คือ |
|  | 3.2.1. โต๊ะพับอเนกประสงค์ จำนวน 10 ตัว ขอมติที่ประชุม |
| **มติที่ประชุม** | **-เห็นชอบด้วยคะแนนเสียง 14 เสียง งดออกเสียง 1 เสียง** |
|  | 3.2.2เครื่องเสียงเคลื่อนที่ ลำโพงขนาดไม่น้อยกว่า 12 นิ้ว 350 วัตต์ จำนวน 1 ชุด ขอมติที่ประชุม |
| **มติที่ประชุม** | **-เห็นชอบด้วยคะแนนเสียง 14 เสียง งดออกเสียง 1 เสียง** |
|  | 3.2.3 เครื่องคอมพิวเตอร์ จำนวน 1 เครื่อง ขอมติที่ประชุม |
| **มติที่ประชุม** | **-เห็นชอบด้วยคะแนนเสียง 14 เสียง งดออกเสียง 1 เสียง** |
| **3.3** | **การพิจารณาให้ความเห็นชอบในการโอนเงินงบประมาณมาตั้งจ่ายรายการใหม่ ของกองช่าง จำนวน 1 รายการ** |
| ประธานสภาฯ | -ขอเชิญผู้บริหารท้องถิ่นอธิบายรายละเอียดต่อที่ประชุมสภาฯ ขอเชิญ |
| รองนายก อบต. | -เรียนประธานสภาฯและสมาชิกสภาทุกท่าน กระผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ผมได้รับมอบหมายจากนายกองค์การบริหารส่วนตำบลทุ่งใหญ่ ให้ชี้แจงรายละเอียดให้ทุกท่านทราบ สำหรับการโอนเงินงบประมาณมาตั้งจ่ายรายการใหม่ของกองช่าง จำนวน 1 รายการนั้น ก็สืบเนื่องมาจากที่ทางองค์การบริหารส่วนตำบลทุ่งใหญ่ได้ประกาศใช้ข้อบัญญัติงบประมาณรายจ่ายประจำปีงบประมาณ พ.ศ.2561 และแผนพัฒนาท้องถิ่นสี่ปี (พ.ศ.2561-2564) และที่เพิ่มเติมถึงครั้งที่ 3/2561 กองช่างมีความประสงค์ก่อสร้างอาคารจำนวน 1 หลัง ซึ่งเงินตามแผนพัฒนาท้องถิ่น อาคารเป็นไปตามที่องค์การบริหารส่วนตำบลทุ่งใหญ่กำหนด โดยงบประมาณที่ก่อสร้างมาจากเงินเหลือจ่ายจากหมวดค่าครุภัณฑ์ที่ดินและสิ่งก่อสร้าง ของแผนงานเคหะและชุมชน จึงขอเสนอให้สภาฯพิจารณาต่อไป สำหรับรายละเอียดต่างๆ เป็นไปตามเอกสารแนบท้าย 5 |
| ประธานสภาฯ | -สมาชิกสภาฯท่านใดจะสอบถาม อภิปรายหรือไม่ ขอเชิญ |
| สมาชิกสภาฯ | -เรียนประธานสภา กระผมนายชัยทัศน์ ชัยอินชะ ส.อบต.หมู่ที่ 8 ผมติดใจในคำอธิบายในการขออนุมัติของกองช่าง การขออนุมัติเงินโอนมาตั้งจ่ายเป็นรายการใหม่ การก่อสร้างอาคารอะไรไม่ทราบ เพื่ออะไร และมีวัตถุประสงค์อะไร ไม่ใช่มีนัยยะรองรับห้องทำงานใครนะครับ ช่วยตอบผมด้วย ที่ผ่านมาเป็นสมาชิกสภามา 2 สมัย เห็นทุกคนมีที่ทำงานโต๊ะทำงาน เป็นสัดส่วน แต่ของส่วนสภาฯกลับไม่มีเลย สภาฯทั้งหมดไม่มีที่นั่งเป็นที่เป็นทางเลย ในส่วนการทำงานของการศึกษาต้องยอมรับว่างานติดลบ ผมสงสัยว่าทำไมจึงมายื่นญัตติในช่วงนี้ ทำไมไม่ทำในโครงสร้างพื้นฐานในข้อบัญญัติ ประจำปีครับ |

/สมาชิกสภาฯ…

|  |  |
| --- | --- |
| สมาชิกสภาฯ | -เรียนประธานสภา กระผมนายธิรพงค์ ชัยนุรักษ์ ส.อบต.หมู่ที่ 4 จะสอบถามว่ามิทราบว่าอาคารดังกล่าวสร้างตรงไหน มีสเป็คอะไรบ้าง |
| สมาชิกสภาฯ | -เรียนประธานสภา กระผมนายเจษฎาพร สวนกูล ส.อบต.หมู่ที่ 2 ผมขอเรียนให้ทราบว่า ในบางสิ่งบางอย่างผมก็เห็นด้วยหรือให้ความเห็นชอบ หากเป็นความจำเป็นของ อบต. แต่บางอย่างจะต้องมีการควบคุมบ้างเป็นบางครั้ง ต้องเข้าใจว่าส่วนที่ท่านสบายต้องให้ชาวบ้านสบายก่อนครับ |
| สมาชิกสภาฯ | -เรียนประธานสภา กระผมนายพรสวัสดิ์ จำนงจิต ส.อบต.หมู่ที่ 1 มีคามเห็นด้วยครับกับแนวคิดของท่านชัยทัศน์ ชัยอินชะ ครับ |
| ประธานสภาฯ | -ขอเชิญฝ่ายบริหารกล่าวสรุปวาระการประชุม ขอเชิญ |
| รองนายก อบต. | -เรียนประธานสภาฯและสมาชิกสภาทุกท่าน กระผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ขอเรียนว่าองค์การบริหารส่วนตำบลทุ่งใหญ่ จะใช้ประโยชน์จากการก่อสร้างอาคาร ตามที่กองช่างเสนอมา งบประมาณก็ไม่กระทบกับข้อบัญญัติสมาชิกสบายใจได้ โดยเฉพาะท่านชัยทัศน์ ผมไม่เอาเมียของกระผมมาอยู่แน่ และโครงการดังกล่าวก็ก่อสร้างในหมู่ที่ 9 นี้ และไม่ไปสร้างที่อื่น เพราะเป็นเงินงบประมาณเหลือจ่ายจึงเห็นควรให้สภาพิจารณาตามอำนาจหน้าที่ต่อไป |
| ประธานสภาฯ | -เมื่อไม่มีสมาชิกสภาฯจะอภิปรายแล้ว จะขอถามมติที่ประชุมว่า เห็นชอบให้มีการโอนเงินงบประมาณมาตั้งจ่ายเป็นรายการใหม่ ของกองช่าง จำนวน 1 รายการ หรือไม่ ขอมติครับ |
| **มติที่ประชุม** | **-สมาชิกเห็นชอบให้โอนงบประมาณ จำนวน 8 เสียง ไม่เห็นด้วย 4 เสียง งดออกเสียง 3 เสียง** |
| **3.4** | **การขออนุมัติขยายเวลาในการนำร่างงบประมาณรายจ่ายประจำปีงบประมาณ พ.ศ. 2562 เสนอต่อสภาฯท้องถิ่น** |
| ประธานสภาฯ | -ขอเชิญผู้บริหารท้องถิ่นอธิบายรายละเอียด ขอเชิญ |
| รองนายก อบต. | -เรียนประธานสภาฯและสมาชิกสภาทุกท่าน กระผมนายเห็น หงษ์ทอง รองนายกองค์การบริหารส่วนตำบลทุ่งใหญ่ ผมได้รับมอบหมายจากนายกองค์การบริหารส่วนตำบลทุ่งใหญ่ ให้ชี้แจงรายละเอียดตามวาระการประชุมนี้ ก็สืบเนื่องจากผู้บริหารท้องถิ่นไม่สามารถยื่นร่างข้อบัญญัติงบประมาณรายจ่ายประจำปีงบประมาณ พ.ศ.2562 ในวาระ 1 ต่อสภาท้องถิ่นทันภายในวันที่ 15 สิงหาคมได้ จึงขอขยายเวลาต่อสภาต่อไป โดยมีรายละเอียดตามเอกสารแนบท้าย 6 ที่แนบมาพร้อมวาระการประชุมแล้ว ครับ |
|  | (ประธานสภาให้รองประธานสภาทำหน้าที่แทนชั่วคราว) |
| รองประธานสภาฯ | -มีสมาชิกสภาท่านใดจะซักถาม ขอเชิญ |
| สมาชิกสภาฯ | -เรียนประธานสภา กระผมนายชัยทัศน์ ชัยอินชะ ส.อบต.หมู่ที่ 8 ขอตั้งข้อสังเกตถึงบุคลากรในการทำงานมีความคล่องตัวชำนาญหรือไม่ มีการรายงานความล่าช้าหรือไม่ หรือมีข้อจำกัด ที่เป็นสาเหตุของการเลื่อนในครั้งนี้ ขอให้ฝ่ายบริหารตอบด้วยครับ |
| สมาชิกสภาฯ | -เรียนประธานสภา กระผมนายเจษฎาพร สวนกูล ส.อบต.หมู่ที่ 2 ขอตั้งขอสังเกตว่าความล่าช้าออกมาจากกองช่าง ประปาหมู่ที่ 8 ก็มาจากกองช่าง มิทราบว่าทำงานกันอย่างไร ทำไมต้องเลื่อนเยอะแล้วเอาเข้าสู่สภาให้พิจารณา ก็ฝากให้ฝ่ายบริหารพิจารณาการทำงานด้วย |
| รองนายก อบต. | -เรียนประธานสภาฯและสมาชิกสภาทุกท่าน กระผมนายเห็น หงษ์ทอง รองนายกองค์การบริหารส่วนตำบลทุ่งใหญ่ การจัดทำงบประมาณได้มีการเตรียมการเป็นขั้นเป็นตอน อาจมีความล่าช้าบ้าง ตอนนี้เสร็จหมดแล้ว รอการตรวจสอบความถูกต้องอยู่ คาดว่าจะนำเสนอให้สภาพิจารณาในเร็วๆ นี้ |

/รองประธานฯ...

|  |  |
| --- | --- |
| รองประธานสภาฯ | -หากไม่มีสมาชิกจะซักถามอีก ขอปิดการอภิปราย และขอถามมติที่ประชุมให้ความเห็นชอบตามระเบียบวาระนี้หรือไม่ ขอมติครับ |
| **มติที่ประชุม** | **-สมาชิกเห็นชอบให้โอนงบประมาณ จำนวน 8 เสียง ไม่เห็นด้วย 4 เสียง งดออกเสียง 3 เสียง** |
| **ระเบียบวาระที่ 4 เรื่อง อื่นๆ** |
| รองประธานสภาฯ | -มีสมาชิกท่านใดจะสอบถาม พูดคุยอะไรในสภาหรือไม่ ขอเชิญ |
| สมาชิกสภาฯ | -เรียนประธานสภาฯและสมาชิกสภาทุกท่าน กระผมชัยทัศน์ ชัยอินชะ ส.อบต.หมู่ที่ 8จะสอบถามถึงผู้บริหารในเรื่อง น้ำประปาหมู่ที่ 8 ที่ปัจจุบันได้ใช้น้ำประปาแห่งนี้ถึง 2 หมู่บ้าน |
| รองประธานสภาฯ | -สมาชิกสภาฯ ผมขอให้หยุดการอภิปรายก่อน ให้เลขานุการสภานับองค์ประชุมก่อนหากครบก็จะมีการประชุมต่อ ขอเชิญเลขานุการสภา |
| เลขานุการสภาฯ | -เรียนประธานสภาฯและสมาชิกสภาทุกท่าน กระผม ส.ต.อ.สมพ้อง เชาว์ภาษี เลขานุการสภา อบต. บัดนี้นับองค์ประชุมได้แค่ 8 ท่าน ถือว่าไม่ครบองค์ประชุมครับ  |
| รองประธานสภาฯ | -สมาชิกสภาฯ ทุกท่านเมื่อสภาฯมีสมาชิกไม่ครบองค์ประชุม ผมจึงมีความจำเป็นขอปิดการประชุม ณ บัดนี้ ขอขอบคุณทุกท่านที่เข้าประชุมในครั้งนี้ |
| **ปิดประชุม-เวลา 14.45 น.** |
|  |  |

|  |  |
| --- | --- |
| (ลงชื่อ) *ดุสิต เยาวนาจารย์* ผู้ตรวจรายงานการประชุม | (ลงชื่อ) *ส.ต.อ. สมพ้อง เชาว์ภาษี* ผู้จดบันทึกรายงานการประชุม |
|  (นายดุสิต เยาวนาจารย์) |  (สมพ้อง เชาว์ภาษี) |
| ประธานสภาองค์การบริหารส่วนตำบลทุ่งใหญ่ | เลขานุการสภาองค์การบริหารส่วนตำบลทุ่งใหญ่ |

**ตรวจรายงานการประชุมถูกต้องแล้ว**

|  |  |
| --- | --- |
| (ลงชื่อ) โกศล - ศรีสุขใส ประธานกรรมการ | (ลงชื่อ) อธิพัฒน์ วงศ์กูล กรรมการ |
|  (นายโกศล ศรีสุขใส) |  (นายอธิพัฒน์ วงศ์กูล) |

|  |
| --- |
| (ลงชื่อ) ชัยทัศน์ ชัยอินชะ กรรมการ |
| (นายชัยทัศน์ ชัยอินชะ) |
|  |